钦定古今图书集成/明伦汇编/闺媛典/第107卷 > 皇清十三 > 金应斗妻张氏
## 钦定古今图书集成/明伦汇编/闺媛典/第107卷 > 皇清十三 > 金应斗妻张氏

按《云南府志》：“张氏，金应斗妻。赋性端严，缄默贞静，克事翁姑。年二十八，夫亡，抚四子皆成名，孀居四十五年。顺治戊戌，大兵入滇，溃寇肆掠，阖家走避于罗亩之黄毛箐。氏谓诸妇曰：‘万一寇至，我年已七十，死亦无憾。汝辈幸勿贻羞家世，可攀崖深避，我率家人妇女在此，勿以我为念也’。诸妇泣拜而去。而溃寇猝至” ，氏厉声大骂，起投罗亩河死，诸妇皆得全焉。